Na temelju članka 63. Zakona o komunalnom gospodarstvu (»Narodne novine«, broj 68/18, 110/18 i 32/20) i članka 49. Statuta Općine Kloštar Podravski (»Službeni glasnik Koprivničko-križevačke županije«, broj 6/13. i 3/18), Općinski načelnik Općine Kloštar Podravski, donosi

**ODLUKU**

**O USTROJAVANJU I VOĐENJU EVIDENCIJE KOMUNALNE INFRASTRUKTURE**

**NA PODRUČJU OPĆINE KLOŠTAR PODRAVSKI**

**Članak 1.**

Općina Kloštar Podravski ovom Odlukom ustrojava Evidenciju komunalne infrastrukture na području Općine koju će voditi Jedinstveni upravni odjel Općine Kloštar Podravski.

**Članak 2.**

Zakonom o komunalnom gospodarstvu definirana je slijedeća komunalna infrastruktura:

1. nerazvrstane ceste,
2. javne prometne površine na kojima nije dopušten promet motornih vozila,
3. javna parkirališta,
4. javne garaže,
5. javne zelene površine,
6. građevine i uređaji javne namjene,
7. javna rasvjeta,
8. groblja i krematoriji na grobljima,
9. građevine namijenjene obavljanju javnog prijevoza.

**Članak 3.**

Komunalna infrastruktura iz članka 2. ove Odluke je javno dobro u općoj uporabi u vlasništvu, odnosno suvlasništvu Općine Kloštar Podravski.

**Članak 4.**

Evidencijom komunalne infrastrukture biti će obuhvaćena postojeća komunalna infrastruktura izgrađena na području Općine Kloštar Podravski i sadržavati će slijedeće podatke:

1. naziv i vrstu komunalne infrastrukture
2. podatak o katastarskoj i zemljišnoknjižnoj čestici i katastarskoj općini na kojoj se komunalna infrastruktura nalazi
3. podatak o vlasništvu komunalne infrastrukture i osobi koja njome upravlja i
4. podatke o zatraženim i izdanim dozvolama za uređenje, građenje i uporabu komunalne infrastrukture, radnjama poduzetim u svrhu rješavanja imovinskopravnih odnosa i statusa komunalne infrastrukture i aktima s tim u vezi.

Evidencija komunalne infrastrukture, uključujući sadržaj iz prethodnog stavka, sadrži i projekte, odnosno snimke izvedenog stanja, te ostalu raspoloživu prateću dokumentaciju.

**Članak 5.**

Ažuriranje promjena i evidentiranje novih podataka u Evidenciju komunalne infrastrukture na području Općine Kloštar Podravski u nadležnosti je Jedinstvenog upravnog odjela Općine Kloštar Podravski.

**Članak 6.**

Ova odluka stupa na snagu danom donošenja i isticanja na oglasnoj ploči Općine Kloštar Podravski.

KLASA: 944-01/19-01/01

URBROJ: 2137/16-20-01

Kloštar Podravski, 29. listopada 2019.

Općinski načelnik:

Siniša Pavlović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis i pečat)*